Juliusz Paetz

Juliusz Paetz (født 2. februar 1935 i Poznań i Polen, død 15. november 2019 i Pleszew i Polen) var en polsk katolsk biskop. Han var biskop av Łomża fra 1982 til 1996 og erkebiskop av Poznań fra 1996 til 2002. Han trakk seg på grunn av anklager om seksuell trakassering.

Liv og virke

Prest
Juliusz Paetz ble ordinert til prest 28. juni 1959 i Poznans katedral av erkebiskop Antoni Baraniak. Han var kapellan i menigheter i Ostrow Wielkopolski og Poznan. Han bodde i Roma fra 1967 til 1982. Han virket da ved bispesynodens sekretariat. I 1976 ble han utnevnt til assistent i pavens forværelse. Han samarbeidet med pavene Paul VI, Johannes Paul I og Johannes Paul II.

Biskop
Den 20. desember 1982 ble Juliusz Paetz utnevnt til biskop av Łomża av pave Johannes Paul II. Han ble ordinert til biskop 6. januar 1983 i Peterskirken av pave Johannes Paul II; medkonsekratorer var erkebiskop Eduardo Martínez Somalo og erkebiskop Duraisamy Simon Lourdusamy, begge i den romerske kurie. 

Han tok sitt bispedømme i besittelse 13. mars 1983.

Erkebiskop
11. april 1996 ble han utnevnt til erkebiskop av Poznań.

I 2002 ble Paetz anklaget for å ha seksuelt misbrukt seminarister. En polsk avis rapporterte at hans «'homoseksuelle tilbøyeligheter' ... hadde vært kjent i minst to år, og han var blitt nektet tilgang til et seminar av dets rektor». Avisen sa at en undersøkelse foretatt av Vatikanet hadde bekreftet substansen i anklagene mot Paetz, skjønt han vedvarte å benekte beskyldningene. Han uttalte: «Jeg benekter all informasjon publisert av media og jeg forsikrer deg om at det er en feiltolkning av mine ord og min oppførsel... De største kriminelle har rett til anonymitet med mindre en domstol bestemmer noe annet. Jeg ble fratatt dette. Massemedia har allerede dømt meg og dømt meg.» Pave Johannes Paul II kalte det en «alvorlig skandale». 

Paven innvilget hans avskjed og ila ham sanksjoner; han forbød Paetz fra å utøve noen tjeneste som biskop. Paetz sa: «Ikke alle forsto min åpne holdning til mennesker og deres problemer.»

Det ble rapportert i 2010 at pave Benedikt XVI opphevet restriksjonene,noe som Vatikanets talsmann Federico Lombardi. Paetz forble erkebiskop emeritus, etter å ha blitt erstattet i Poznań av Stanisław Gądecki den dagen han gikk av med pensjon i 2002. Han fortsatte å delta i bispeordinasjoner og ble sett på polsk TV hvor han hilste på pave Benedikt XVI på sitt besøk i Polen i 2006. 

I 2016, da det ble oppdaget at Paetz planla å delta i en feiring i Poznań i anledning 1050-årsjubileet for kristendommen i Polen, minnet den apostoliske nuntius itil Polen, erkebiskop Celestino Migliore, ham om at han ikke hadde anledning til slikt. Han skrev: «Medienes nyheter om at du akter å delta i offisielle feiringer ved årsdagen for Polens dåp har skapt en ny situasjon med unødvendig og skadelig oppstyr for kirken i Polen og Den hellige stol. Dette motsier blatant instruksjonene du har fått.» Paetz kommenterte: «Hvorfor ikke? Jeg er på hjemmebane her».

Paetz døde 15. november 2019 i Pleszew i Polen i en alder av 84 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo Di Pietro  (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Juliusz Paetz (1935-2019) *1983

Referanser 

Polske katolske biskoper
Linjen Rebiba
Personer fra  Poznań